ปวดท้องน้อยหน่วงๆ เหมือนประจำเดือนจะมามา 2-3 วันแล้วค่ะ ไม่ได้มีอาการอื่นร่วมด้วย ได้ทำการตรวจครรภ์ไปแล้ว ขึ้นขีดเดียวค่ะ ก่อนหน้านี้ประมาณ 2 เดือนเคยไปพบคุณแล้วค่ะ เพราะเคยประจำเดือนไม่มา 4 เดือน ได้อัลตร้าซาวนด์แล้ว คุณบอกว่า มดลูกปกติแต่เป็นซีสต์ที่ปีกมดลูกข้างขวา ใน2 เดือนนั้นได้กินยาฮอร์โมนและประจำเดือนมาปกติค่ะ เเต่เดือนนี้คุณให้ทานยาฮอร์โมนต่อไปเรื่อยๆ แต่เดือนนี้ประจำเดือนล่าช้า เป็นเพราะอะไรคะ ทั้งๆที่กินยาฮอร์โมน
สวัสดีค่ะ อาการปวดท้องน้อยหน่วงๆดัวกล่าวมานั้น อาจจะเป็นอาการปวดก่อนที่ประจำเดือนจะมาประมาณ 1-2 วัน ปวดจากการมีลำไส้อักเสบ กระเพาะปัสสาวะอักเสบที่อาจมีปัสสาวะแสบขัดด้วยได้ หรือเป็นอวัยวะภายในอุ้งเชิงกรานอักเสบ อาจมีไข้และมีตกขาวที่ผิดปกติไปโดยจะบ่งบอกถึงการตั้งครรภ์หรือไม่นั้น ต้องทำการยืนยันการตั้งครรภ์ร่วมไปด้วยค่ะ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ในกรณีนี้ที่เคยมีประจำเดือนมาไม่สม่ำเสมอก่อนหน้านี้ มีถุงน้ำในรังไข่ร่วมด้วย ก็เป็นไปได้ว่าอาการปวดท้องน้อยและประจำเดือนที่ไม่มาในครั้งนี้ก็อาจจะเกี่ยวกับโรคที่เคยเป็นมาก่อนหน้านี้ได้ หากปวดท้องมากขึ้น ประจำเดือนไม่มาตามรอบเดือน ควรกลับไปพบแพทย์ที่ดูแลเพื่อตรวจเพิ่มเติมและดูว่ามีข้อบ่งชี้ในการปรับยาที่ใช้อยู่หรือไม่